LidanRubinov/Halacha-QA huggingface dataset:
שאלה: שרשרת: השאלתי לחברה שלי שרשרת שאני מאוד אוהבת והיא אמרה לי שהשרשרת נקרעה אני חושבת שהיא קרעה אותה בכוונה. אז קרעתי לה צמיד שהיא מאוד אוהבת. אני מתחרטת מה לעשות?
תשובה: בס ד ביחס לעבירות בין אדם לחברו יש לנהוג שלבי התשובה- בקשת מחילה, חרטה, וידוי, קבלה לעתיד שהדבר לא יקרה. נשמע שאת כבר נמצאת בדרך. אני ממליץ לך לדבר עם החברה ולהתנצל ואולי להציע להשתתף בפיצוי הכספי שמגיע לה על הצמיד שנקרע. הרב אביע ד סנדרס
שאלה: אבלות: אני נמצא בשנת אבלות על אבי (לאחר ה 30 יום) שאלתי היא אם אפשר ללכת לאכול במסעדה עם בת זוג חבר בתקופה של האבלות. אני לא יודע אם זה נחשב בילוי או לא.
תשובה: בס ד - מן השמים תנוחמו מאחר שהעיקר הוא הארוחה ולא המוזיקה שבמסעדה ודברים מאין אלו, ונמאחר שנשמע שאין מדוב בכמות גדולה של אנשים היוצאים למסעדה, נראה לי לומר שמותר. הרב אביע ד סנדרס
שאלה: צפייה ישירה: אם יוצא סרט בקולנוע והוא מאוד יקר ומצאתי אותו באתר של צפייה ישירה האם מותר לי לצפות בו במחשב או שזה נקרא גזל?
תשובה: בס ד בעידן בו אנו נמצאים יש מאוד להקפיד על דינים מאין אלו. אשריך שאתה שואל על כך. לפי דעתי- כל עוד הסרט מוקרן בקולנוע אין מותר לראות אותו. במידה והסרט כבר אינו מוקרן- לפי דעתי מותר לצפות בצפיה ישירה בתנאי שהאתר מציג סרטים שהוסכם עם בעלי הזכות על הסרט שאין בעיה בהקרנה. (לשם דוג  אתר וואלה). בכל מקרה אין לשמור על המחשב סרט שלא נקנה בצורה חוקית. היום חברת אפל מאפשרת קניית סרטים במכשירים השווים לכל נפש. בנוגע לסדרות טלוויזיה, שוב ברגע שהסדרה שודרה ניתן לצפות, אך לא להוריד. הרב אביע ד סנדרס
שאלה: אמירת דברי קדושה וברכות ליד מי רגלים: יש לי בעיה שאחרי היותי בשרותים להטלת מי רגלים אפי זמן ממושך, לפעמים, בלי רצון, יוצאים לי טיפות של מי רגלים על הלבנים. שאלתי מתחלקת ל2 א. האם צריך לברך עליהם "אשר יצר", מה הגדר שכן ומתי לא? ב. האם מותר לי להתפלל וללמוד תורה במצב כזה? האם יש גבול שמותר או אסור לברך וללמוד תורה במצב זה? וישר כוח.
תשובה: בס ד יש לשטוף ידים ולברך אשר יצר. אסור ללמוד תורה כאשר מלוכלכים מצרכים. אסור ללמוד ליד צרכים. אך במצב מעין זה שאתה מתאר כאשר אתה מרגיש שאתה נקי, אחרי אשר יצר אפשר ללמוד. הרב אביע ד סנדרס
שאלה: טהרה: ברצוני לשאול שאלה בנושא כתמים היום ראיתי הפרשה אדמדמה על גבי תחתונית בצבע שחור האם הכתם הנ"ל מטמא יש לציין כי לא הייתה הרגשה ביציאה אשמח לתשובה מהירה.
תשובה: בס ד תחתוניות אינה מקבלת טומאה ועל כן אין בעיה. הרב אביע ד סנדרס
שאלה: טהרה: ברצוני לשאול שאלה בנושא כתמים היום ראיתי הפרשה אדמדמה על גבי תחתונית בצבע שחור האם הכתם הנ"ל מטמא יש לציין כי לא הייתה הרגשה ביציאה אשמח לתשובה מהירה.
תשובה: בס ד תחתוניות אינה מקבלת טומאה, אין בעיה. הרב אביע ד סנדרס
שאלה: הריון וקברות צדיקים: שמעתי שאסור לנשים בהריון ללכת לבית עלמין אז השאלה שלי אם מותר ללכת לקברות צדיקים בהריון?
תשובה: זו אינה הלכה. יש מנהגים לכאן ולכאן, למעשה לענ"ד גם בקברי צדיקים יש להתרחק ד  אמות (כשני מטר) מהקברות
שאלה: מים עומדים: שאלתי היא בנושא שימוש במיחם במהלך השבת. האם ניתן להשתמש בבוקר שבת במים החמים אשר נמצאים במיחם שהורתח טרם כניסת השבת (בשישי) או שבדומה לנטילת ידיים והחלפת המים בקומקום החשמלי מידי בוקר (בימי חול) חל איסור להשתמש בהם מפאת אנרגיות שליליות? מראש, איתמר.
תשובה: בס ד אין כל בעיה. אני לא מכיר מונח הלכתי שנקרא אנרגיות שליליות. אני חושב שהתכוונת לרוח רעה. הרב אביע ד סנדרס
שאלה: צניעות: לכבוד הרב, ברצוני לדעת האם ישיבה בין 2 גברים אסורה מן התורה שכן לפעמים זה גורם לקרבה? והאם דיבורים משותפים על חוויות כמו ניתוח אסורים?
תשובה: בס ד א. אני לא מכיר מציאות שישיבה בין שני גברים מביאה לקרבה, כשם שישיבה של גבר בין שני נשים אינם מביאות לקרבה. שאלת הקרבה תלויה בהתנהגות ולא בדבר אחר. ב. אני לא מבין מדוע דיבור משותף על ניתוח יוביל לקרבה? השאלה היא על מה מדברים ולא על עצם הדיבור. הרב אביע ד סנדרס
שאלה: כמה שאלות: 1.אם קבעתי מזוזה וטעיתי ואי אפשר להוריד את המזוזה (דבוקה ממש טוב) מה לעשות? 2. האם סבא שלי או חבר טוב שלי מדבר איתי בבית הכנסת באמצע תפילה מה אני אמור לעשות? אני לא רוצה לבייש אותו. 3. איך אפשר להמנע מלשמוע לשון הרע? מילא להמנע מלהגיד אבל אם מישהו בא ואומר לך לדוגמא " ראית את המפגר הזה מה הוא עשה" אתה כבר שמעת לשון הרע ואתה לא יכול להמנע מיזה 4. בסביבות הבית שלי יש שתי בתי כנסת אחד מאוד קרוב והשני יחסית רחוק אני מאוד מרגיש מחובר לסיגנון התפילה של הבית כנסת הרחוק דווקא והוא גם מתאים לעדה של אבות אבותיי וגם יש הבדל מאוד גדול בהרגשה של אחרי שהתפילה שבבית כנסת הרחוק אני מרגיש רמה רוחנית הרבה יותר גבוהה אבל שוב הבעיה שהבית כנסת יחסית רחוק אין לי כח ללכת עד לשם כל יום מה לעשות? 5. שמעתי שיש מצווה להתלבש בשבת יותר יפה וחגיגי מביום חול אם ביום חול ממש בא לי להתלבש יפה האם אני צריך למנוע את זה מעצמי ולהשאיר את הבגד ליום שבת?
תשובה: 1. את עיקר המצווה של קביעת המזוזה זכית לקיים, והברכה לא מעכבת את קיום המצווה. אם תרצה לתקן את הפסד הברכה כתיקנה - תשתדל לקבוע לעצמך איזה לימוד קבוע (אפילו קצר של כמה דקות) בדיני ברכות. 2. אם יש דרך להשפיע על החבר - מה טוב. אם לא, אז "כשם כמצווה לומר דבר הנשמע, כך מצווה שלא לומר דבר שאינו נשמע". לגבי הסבא יש גם מצוות כיבוד הורים, ולכן אין לומר לו בלשון תוכחה, אלא באופן עקיף ומכבד להבין את הנושא, כמובן רק אם יש סיכוי שהדברים ישפיעו ושיהיה באופן מכובד. בכל אופן, אתה תשתדל להמשיך להתרכז בתפילה וודאי לא תענה להם. ואם הם יפגעו - אין זה באחריותך, כי אתה קודם כל מחוייב לאבא שבשמיים. 3. צריך להשתדל להתרכז ממקום שמצוי בו לשון הרע או מחברת אנשים שרגילים בסיפור לשון הרע. אם שמעת לשון הרע בעל כרחך - אתה אנוס ואין עליך תביעה. אך כמובן שיש איסור להאמין לדברי הלשון הרע, ויש ללמד זכות על האדם שסיפרו עליו לשון הרע. 4. יש "שכר פסיעות" לכל פסיעה ופסיעה שהולכים לבית הכנסת, והגמרא (סוטה כב.) מספרת על אלמנה שהיה בית כנסת בשכונתה, ואף על פי כן היתה טורחת ללכת לבית הכנסת של רבי יוחנן שהיה בשכונה אחרת, וכשרבי יוחנן שאל אותה למה היא טורחת, היא ענתה לו שיש לה שכר פסיעות על כך. וקל וחומר במקרה שלך שבית הכנסת השני מלא במעלות רבות שציינת. על כן ככל שתוכל - תתחזק ללכת לשם, ועל כל מאמץ ופסיעה שתעשה - מחכה לך שכר מיוחד בשמים, כי ה  אוהב ומעריך את כל המאמץ שאתה עושה בשבילו! 5. זו מידה טובה שנלמדה משמאי הזקן (ביצה טז.), לשמור כל דבר נאה לשבת. וכן אמרו חכמים שמה שציוותה התורה בשבת ובמועדים לקרוא אותם מקרא קודש - הכוונה שיכין בגדים מיוחדים ונקיים לשבת, וזה חלק ממצוות כיבוד השבת.
שאלה: לימודי חול - ביטול תורה?: האם כל לימודי החול בתיכון הם ביטול תורה? אפשר תשובה בהרחבה.
תשובה: לשואל היקר נתחיל בכך ששאלתך מצוינת, היא מכוונת למקום אמיתי ובירור של מהות לימודי החול והקודש. נתחיל במצוות תלמוד תורה שהיא מצווה עליה אנו מצווים למעשה כל היום-"והגית בו יומם ולילה" רמב"ם בהלכות תלמוד תורה בעצמו מציין שעל האדם לקבוע לו ביום ובליל זמן ללימוד תורה. כעת, אם זו מצווה שעלינו לעשות יומם וליל-האם מקצועות החול הן למעשה ביטול תורה? נתחיל. מלבד תלמוד תורה שהוא כנגד כולם עלינו לזכור מהו תפקיד אומתנו-"לתקן עולם במלכות שדי"- איך עושים זאת? כל אחד בנישא שלו, במקום שלו מביא את התורה מגיע מתוך התורה ופועל בתחום שלו לתיקון העולם במוסריות שבו, באמת שבו, באמונה שלו. אנו זקוקים לעורכי דין-שומרי תורה ומצוות רופאים שומרי תורה ומצוות מנקים שומרי תורה ומצוות-אנו זקוקים כמובן גם לרבנים גם לאנשים המקדישים את כל כולם לתורה. בדגש על גם! לשם כלל המקצועות והגוונים הללו-אנו נדרשים גם ללימודי מקצועות החול, תעודות בגרות ולימודים אקדמאים. כמו כן האדם מצווה גם לא להזדקק לבריאות ומוטב שיפשיט עור נבלות בשוק ולא יזדקק לבריאות(כדברי הרמב"ם). נוסף לכל מה שאמרנו עד כה ישנה את אמירתו המופלאה של הגר"א "כפי שיחסר לאדם ידיעות משארי חוכמות, לעומת זה יחסר לו מאה ידות בחוכמת התורה, כי התורה והחוכמה נצמדים יחד" "כל החוכמות נצרכות לתורתנו" לדברי הגר"א לימודי חול בסופו של דבר הן לא יורדים מלימודי התורה-אנחנו נזקקים לידיעת המתמטיקה, נזקקים ללימודי הפילוסופיה הפיזיקה-כדי להכיר את התורה לעומק, כדי להגיע להבנות גבוהות. לא בכדי אנשי הסנהדרין היו צריכים להבין בבוטניקה(להלכות זרעים) להבין באסטרונומיה(לקביעת מועדים) לדעת 70 שפה(כפי שהכוזרי מציין) וכן הלאה וכן הלאה. לכן, על האדם מוטלת החובה ללמוד מקצועות חול מכמה סיבות-  זה מועיל בהכרת פועל ה  בעולם. זה נותן לאדם את המקום לפרנסה בכבוד ולא להזדקק לבריאות. הלימוד מביא את תורתנו לתורת חיים! המשתרגת בחיי כל אדם ואדם לפי היכן שליבו לוקחו. לימודי החול בסופו של דבר עוזרים לנו גם בהבנת התורה עצמה! בנוסף או כהשלמה לכל הנאמר כאן, הרב אליעזר מלמד עושה סיכום מופלא בסוגיא: אז איש יקר, אשריך על הרצון והשאיפה לאמת! מקווה שהייתי לעזר! אם לא-תמיד hananb1081 gmail.com חנן.
שאלה: שיער באשה: לכבוד הרב לפי ההלכה היהודית האם צביעת שיער, זה כיסוי ראש לאשה? אני לא שואל מצד צניעות, אלא מצד שיער באשה ערווה. וכן לגבי חציצה בשיער צבוע. מראש
תשובה: בס ד צבע שיער אינו כיסוי ראש כמו כן אינו נחשב לחציצה הרב אביע ד סנדרס
שאלה: אמונה: בזמן האחרון מחשבות מטרידות החלו להטריד את מנוחתי. פתאום אני מוצאת את עצמי מפחדת מכל דבר שעלול לקרות. כל מיני דברים רעים ד ישמור. העניין הוא שאני מבינה שהכל מאת הקב"ה והכל לטובה אבל בכל זאת כל פעם אני שומעת על דבירם מפחידים שקורים לאנשים הטובים ביותר. אז מצד אחד גם דברים רעים קורים בעולם והמחשבה הזאת שאין לדעת מה יהיה בעתיד מפחידה אותי. אני מוצאת את עצמי כל הזמן מוטרדת מחששות מה יהיה בעתיד. אני חושבת שיש בזה קשר לחוסר אמונה אך איך אוכל לחזק את אמונתיי? להאמין שהכל יהיה בעז"ה? אשמח לעזרה ככי אני כבר ממש מתוסכלת. ב מראש!
תשובה: בס ד אחת מן השאלות המרכבות ביותר הנה שאלת צדיק ורע לו ורשע וטוב לו. גדולי החכמים ניסו להתמודד עם שאלת חוסר הצדק בעולמנו. אני יכול לענות לך מה שעוזר לי, על אף שלה הוא מאת הקב ה והכל הוא לטובה, אין הדבר ברובד הפשוט של הדברים, יש שני הנהגות בעולם, יש הנהגה טבעית ויש הנהגה נסתרת, בנקודת המבט הנסתרת אכן הכל הוא לטובה, בגלוי מאוד קשה לראות זאת, אך יותר מכך, אין לחיות בצורה זאת את החיים. פחד הנו דבר בריא, חשש מן הלא מודע גורם לנו להתכונן לעתיד, גורם לנו לעבוד ולעמול- והרי לשם כך הקדוש ברוך הוא שם את האדם בעולם, לעבוד ולעמול. העתיד אכן מפחיד, אך יש בכוחנו לעבוד בהווה בכדי לעצב אותו, התנהגות זהירה הנה ערובה לעתיד בטוח. האם זה קשור לחוסר אמונה, לא נראה לי. אין בכך חוסר אמונה בה קדוש ברוך הוא אלא הכרה שהעולם הגשמי הוא מקום מורכב והנגזרת מן קיומו של העולם הן גם מוות וסבל. אי אפשר שהכל ר- אפשר לומר שאנחנו נעשה הכל כדי שהכל יהיה ר בעתיד. אסור שפחד זה ישתק אותך, זהו טבע העולם- שמו אותנו פה לעבוד ולהתקדם. הרב אביע ד סנדרס
שאלה: כשרות קיסמי שיניים חוט דנטלי: האם קיסמי שיניים של "גו נסון אנד גו נסון"מסוג סטימיודנט שמכילים טעם מנטה אך לא כתוב מה המרכיבים כשרים לשימוש? וכן האם חוט דנטלי של חברת "לייף" מסוג "משי" (אפקט המשי) בעל טעם קל מאוד של מנטה מותר? הרופא המליץ לי על הקיסמים האלה במיוחד.
תשובה: בטעם מנטה אין צורך בהכשר.
שאלה: לידה מתוכננת: לכבוד הרב, אני בהריון ראשון, הריון בריא ותקין עם בן זכר ברוך ה!!!! בעזרת ה אני צריכה ללדת שבוע לפני יום כיפור. בעיקרון תאריך הברית פחות מטריד אותי כיוון שאין חוגגים כל שנה את תאריך הברית אלא את תאריך ההולדת. אני כן חוששת שהלידה עצמה תתרחש ביום כיפור, כיון שאז הילד יצטרך לחגוג את יום ההולדת שלו ביום כיפור. 2 שאלות: במידה והברית תצא ביום כיפור האם דוחים אותה? והאם יש משהו שאוכל לעשות (תפילה מסויימת, תהילים) או משהו אחר בשביל שהלידה לא תתרחש ביום כיפור?
תשובה: בשעה טובה ומוצלחת, שהכל יהיה בבריאות וקדושה. א.עושים ברית ביום כיפור, ויש בזה שמחה כפולה על כפרת עוונותינו ושמחת הלידה. אם אכן תלדי בתאריך לפני כן, תשאלי ואסביר בדיוק מתי עושים את הברית לאחר שחרית ואילו שינויי מנהגים יש בזה לפי העדה שלכם. ב.תתפללי שהעובר יהיה בריא ושיגדל להיות בעל מידות טובות ויראת שמים. כל השאר זו תפאורה בלבד. בהצלחה
שאלה: לא רוצה את זה עכשיו, הריון לא רצוי: לכבוד הרב. לא כל כך ידעתי באיזה נושא לבחור אבל נראה לי שזה הכי מתאים. ילדתי בשעט"ו לפני כ - חודשים ליתר דיוק לפני - מניקה ב"ה באופן מלא, אך לצערי אני מהסוג שאעפ"י ההנקה מגיעה לתקופת נידה מידי חודש. כך היה לפחות עם - ילדיי הקודמים. כעת, אני נמצאת באיחור מה של 6 ימים. הרב, שה יסלח לי, אבל אני ממש לא רוצה להיות בהריון עכשיו. רק כעת התחלתי לימודי. חלום שהתגשם אחרי כל כך הרבה זמן. ועכשיו זה. רציתי לשאול את הרב, מה ניתן לעשות? האם העובדה שלא עברו 40 יום יכולה לאפשר לי להפסיק את ההריון בצורה טבעית?
תשובה: אני מבין את הקושי הנפשי, ומבקש לחזק את ידייך. אמנם הגמ  קוראת לעובר טרם מ  יום מיא בעלמא ואינו בגדר רציחה דאורייתא, עדיין זה אינו מתיר להפיל רק בשל חשש מועט מהעתיד. לכן אם החשש מועט ורגיל, אזי יש להתחזק עם החברות והמשפחה ולבטוח בד  ית  שילווה אותך ויתן לך כוחות. אך אם מדובר על דכאון חמור או חשש אמיתי לבריאותך אזי יש צד לברר שוב ובמקרים יוצאי דופן להתיר הפלה. בהצלחה
שאלה: אמונה חזקה: בס ד כבוד הרב תראה שמי יוסי (יוסף) ואני רוצה לשאול אותך משהו.אני משחק כדורגל כבר המון זמן ואני כל כך רוצה להצליח בזה יותר מכל דבר אחר ואני פונה לאבא שבשמיים והוא נענה לבקשתי בקריאת תפילין ובתהילים בכל,אבל בזמן האחרון לא הולך לי ובמשחקים שקבעו לי שבאו לראות אותי לא הלך לי והצבא סתם ואמא שלי אמרה לי שהכל לטובה יבוא משהו יותר טוב,אני אומר מתי זה יגיד אני כל כך רוצה לדעת אני לא מתייאש אבל אני לא יודע מה לעשות בבקשה כבוד הרב בבקשה תתן לי ברכה שאני אצליח בכדורגל זה הכי חשוב לי בחיים ברור שקודם הקב ה לפני הכל אבל אלוקים הביא לנו חיים שנדע לשמוח ולחיות אז בבקשה תתנו לי ברכה שאני אצליח בכדורגל.!כמו שנאמר ועשה את יוסף איש מצליח.
תשובה: בס ד יוסי היקר. אני לא מאמין בברכות, אני מאמין בהשקעה. אם ישנה בצורת של כיבוש חש לבדוק מדוע, אולי אתה לא רגוע לפני משחקים וזה מזין את עצמו? ברכה והצלחה בכל מעשה ידיך הרב אביע ד סנדרס
שאלה: ל ג בעומר:, האם מדורות ל ג בעומר בסוף נדחו ליום ראשון? מראש.
תשובה: בס ד כן, כך קבעה הרבנות הראשית בכדי למנוע חילול שבת. הרב אביע ד סנדרס
שאלה: הורים וגיל ההתבגרות: בזמן האחרון אני כל היום רבה עם ההורים,זה הגיע לכך שבאה משטרה ורצתה לעצור אותם על אלימות במשפחה ומכות שהביאו לי. אני לא רוצה שיעצרו אותם אבל. אז מה לעשות? מחד גיסא איני רוצה שיעצרו אותם והם ילכו לכלא ונישאר בלי הורים כל המשפחה וכל ארבעת הילידם שאנו במשפחה כל ארבעתינו שנוותר ללא הורים ומאידך גיסא,אני גם אל רוהצ שיכו אותי. מה לעשותתתתתתת,?
תשובה: דחוף. לדבר עם היועצת של בית הספר. זה חלק מהתפקיד שלה. היא תעזור לכם להציל את המשפחה מהתמוטטות. אפשר לשקם את המשפחה. אפשר לבנות אותה מחדש, שלא רק שלא יהיו שם מכות, אלא תהיה אהבה גדולה וקשר גדול. ואת יכולה אולי להיות הפותחת את הדרך הזו. על כן, עשי זאת כמה שיותר מהר. האם תעשי זאת?
שאלה: חלום רע שחלמתי דחווף!!: הלכתי לישון יום אחד צהריים ובחלום חלמתי שנופלות לי השיניים, לא ראיתי אותם נופלות אלא שאני נשארת פשוט בלי שניים ויש לי במקום זה משהו שקוף כזה בפה כמו שיניים, במהלך החלום היו לי עוד כמה שיניים בפה וניסיתי לדבר הייתי עם אדם שאני מכירה והוא אמר לי שהוא מחכה שאני ידבר וניסתי לדבר אך ללא הצלחה השיניים שלי התחככו אחת בשנייה ולא יכולתי לדבר או לפתוח את הפה ולשחר את השניים הרגשתי שהן עומדות ליפול. לאחר שקמתי ונזכרתי בחלום אני מרגישה נורא אני לא יודעת מה לעשות ומאוד מפחדת אני לא מסוגלת לישון אנא תעזור לי אני לא יודעת מה לעשות!! כל פעם שאני עוצמת את העיניים אני רואה אותי ככה.
תשובה: בס ד באופן עקרוני, החלומות שלנו הנם הדרך בה המוח שלנו מעבד את מה שמעיק ומעסיק אותנו במהלך היום. כל כן אין מה להבהל. ישנן מנהג של תענית חלום או פדיית חלום בצדקה בשווי מאכל של יום אחד, אך זב תלוי בהרגשה הפנימית שלך, אם את באמת אינה יודעת מנוחה נסי אחד מאלו כאקט שיגרום לך להבין שחלום זה כרוב האחרים אותם אנו חולמים שווא ידברו. הרב אביע ד סנדרס
שאלה: לימוד משנה על ידי נשים: לכם, אנחנו מארגנים לימוד ש"ס משניות לעילוי נשמת קרוב משפחתנו, כשהמטרה היא לסיים ביחד את כל הש"ס משניות עד להזכרה הבאה. נשים שאלו האם הם גם יכולות לקחת על עצמם משניות, אמרתי להם שאני לא מכיר הגבלה בכך, (ואם מצד שאינן חייבות בלימוד תורה כגברים, לענ"ד אפשר גם ללמוד משניות לע"נ גם אם לא חייבים בלימוד תורה.). האם אתם חושבים אחרת? ואם כן מה המקור?
תשובה: בס ד אין שום בעיה, אפילו רצוי. הרב אביע ד סנדרס
שאלה: נטילת ידיים במקום השינה: הרב! יש לי אפשרות לנטול ידיים או ליד המיטה, או ללכת ולנטול בכיור (מרחק יותר מארבע אמות). בנוסף, חברי לחדר בד"כ ישן כשאני מתעורר. (אם זה משנה - הוא בחדר אבל בחלק אחר, אני לא רואה אותו) כיצד עליי לנהוג? לנטול ולברך בחדר? לנטול בחדר ולברך בחוץ? לנטול ולברך בחוץ?
תשובה: לך אם זה לא עלול להעיר את חברך לחדר - הדרך המובחרת היא ליטול בחדר במים שהכנת מראש. אני ממליץ להכין מים בקנקל סגור ובבוקר לשפוך אותם לנטלה ואז ליטול ממנה לתוך גיגית הברכה אינה חייבת להיות מיד ועדיף לשטוף פנים וכד  לפני לברך על נטילת ידים (אפשר בחדר) בהצלחה דוד לוי 098987548
שאלה: מחשבות: כבוד הרב הבנתי כי יש להתעלם ממחשבות טורדניות, כגון מחשבות רעות קללות שעוברות בראש. מהו הנזק במחשבות שכאלה? האם יש כוח לאותן מחשבות רעות קללות בראש כלפי אדם אחר וכו? כלומר, האם יש בהן כוח להתגשם, חלילה, במציאות ולפגוע באדם שעליו חשבנו מחשבה רעה וכו (שהרי, זה החשש הגדול)? אודה לעזרתך. מראש
תשובה: ב"ה תתעלם מהמחשבות האלה, חלק מההתעלמות זה גם לא לשאול שאלות ביחס אליהם. הם לא מזיקים לאחר אבל הם יכולים להזזיק ולהפריע למי שמתעסק איתם. לכן צריך למלא את הראש במחשבות טובות של תורה שמחה אהבה וכדומה. דני ארגמן
שאלה: הספירות ככלים: לכבוד הרב שלמה בן אליהו! מה הכוונה כשאומרים ש"הספירות הם כלי לגילוי הרצון האלוקי"?אם הרב יוכל לפרט אני אשמח!
תשובה: כמו שכל הבריאה היא כלי שדרכה מתגלה השם בעולמו (שהרי עולם מלשון העלם השם נעלם בעולם.) אבל הבריאה מעידה על קיומו. כן הבריאה הרוחנית שחלקה מכונה בשם ספירות.מכילים בתוכם את האפשרויות לקבל את האורות הגדולים מהבורא. הארות הלל הם הם רצון הבורא.
שאלה: התאבדות: בעקבות דיון על התאבדויות במצדה ובתקופת המחתרות, רציתי לדעת מה דעת ההלכה אז והיום, בדבר התאבדות, כאשר אין שום ספק אחר שהאדם ימות על ידי אויב? האם מותר להתאבד? מה עם חילול ה? יהרג ובל יעבור? אפשר לקבוע שמעשה בתקופה זמנית הוא "יהרג ובל יעבור"? ואדם שהתאבד כבר, האם קוברים אותו מחוץ לגדר? כמובן שהדגש הוא לא על התאבדויות כנושא כללי, שברור שהן אסורות. אלא דווקא במקרים הספציפים האלה.
תשובה: לעיתים מצינו שמותר לאדם להרוג את עצמו, וזה כדי שלא לחטוא בחטאים החמורים ביותר. החטאים הללו הם: עבודה זרה, גילוי עריות ושפיכות דמים. ברוח זו מובא בתלמוד (גיטין נז, ב) סיפור על נערות ישראל, שנשבו כדי לשמש כל חייהם כזונות. כאשר הבינו שלכך יועדו, קפצו לים ומתו. ועליהם נאמר הפסוק (תהלים סח, כג): "אמר ה  מבשן אשיב אשיב ממצלות ים". וטוב עשו, משום שעל ידי מסירות נפשם, ניצלו מחטאים חמורים. וכן מצינו בשאול מלך ישראל, בעת הקרב האחרון, שבו ניגף לפני הפלשתים, ביקש שאול מנערו להורגו, כדי שלא ייפול בשבי הפלשתים, משום שידע שיענוהו וישפילוהו ועל ידי כך יתבזה כבוד ישראל, ולמען כבוד ישראל ביקש למות בידי עצמו. אכן מעשהו זה נחשב כמעשה נכון של גבורה (שמואל א  לא, ג-ו). ולהרחבה ומקור התשובה מספר פניני הלכה מאת הרב אליעזר מלמד שליט"א ראי בספר באתר ישיבת הר ברכה אייל משה
שאלה: שאלות בנושאים שונים-דחוף: הרב שרלו, 1) השנה ל"ג עומר יוצא ביום ראשון, מתי טוב יותר להסתפר והתגלח - ביום שישי לקראת שבת או ביום א (ל"ג בעומר)? 2) קראתי שבגמרא כתוב שטוב לא לעבוד במוצאי שבת. יש פוסקים שהתנגדו לכך בחריפות. מה עדיף? 3) לא מצאתי מקור, אבל מישהו אמר לי שכתוב "הטוב שברופאים לגיהנום", אני עומד להירשם ללמודי רפואה. האם רצוי להימנע מכך? האם אסור ללמוד רפואה ולעבוד כרופא? יש לציין שאני מתכנן ללמוד בישראל, ולעבוד כרופא רק בישראל. אני ציוני ואני מרגיש שזו בעיה שחסר לנו רופאים בארץ. כל-טוב ו
תשובה: א. התשובה לשאלה הראשונה כבר אינה רלוונטית. סליחה. ב. עבודה במוצאי שבת וההתנגדות לה נובעת בעיקר מהחשש שמא ההכנות לעבודה זו וכדו  יהוו חילול שבת. אולם הדבר מותר מבחינה הלכתית, אך לא יתכונן אדם לעבודתו ביום השבת. ג. אין שום סיבה להימנע מעבודה כרופאים. ח ציינו זאת על החברה שהם הכירו. הרופאים שבימינו אינם ראויים לגיהנום. להפך.
שאלה: שמחה לילד מול מכינה: שלומות תלמיד שלי מתחיל מכינה בעז"ה בא אלול הקרוב. הוא מתנדב קבוע בשמחה לילד ויש לו חניך אישי. שמחה לילד דחו את המחנה שלהם לג אלול (ארבעה ימים) התלמיד עדיין אינו קשור לרבותיו ומבקש ממני עצה. אשמח לדעת הרב
תשובה: אחלק את תשותי לשני חלקים: במישור האישי, בהחלט יכול להיות שהדבר הנכון מבחינתו הוא למלא את השליחות שלו כמתנדב, ולסייע לילד הזקוק לו, ומתוך ההתנדבות הזו ללכת וללמוד תורה כראוי במכינה שבה הוא מתכוון ללמוד. אולם קיים גם היבט מוסדי, והוא העובדה שהוא הצטרף למכילה, ובכך שהוא הצטרף הוא קיבל את הכללים שלהם, ועל כן הוא חייב לקבל את רשותם למהלך כזה. האם הוא יכול ללכת בדרך זו?
שאלה: שם: ברצוני לדעת לגבי שמות לילדים הנני בחודש שביעי עם תאומים בן ובת לאחר טיפולי פוריות השמות לבת: שי-לי ובן אנו מתלבטים בין דניאל מתן דביר אשמח לעזרה
תשובה: בס ד יהי רצון שיעבור בבריאות ו שם הילד הנו שם שמבטא את הקשר בין הורי הילד לילד, זהות שתלווה אותו ה לאורך כל החיים, שמוענקת על ידי ההורים. נראה לי שזהו המדד המרכזי- לתת לילדים שם שמבטא את אהבתכם אליהם. נהוג לא לתת שם של ילד שהיה דמות שלילית בתנ ך או לאורך ההיסטוריה (כגון איזבל או אחאב), נראה שגם ראוי שלא לקרוא לילדים בשמות לא עבריים. כיון שכל האופציות שכתבתם אינם כאלו- בחרו את השם שאתם הכי אוהבים. הרב אביע ד סנדרס
שאלה: שמות לתאומים: הנני בחודש השביעי בהריון עם תאומים בן ובת לאחר טיפולי בפוריות וברצוני לשאול לגבי שמות לבת: שי- לי לבן: יש התלבטות בן דניאל מתן דביר אשמח לעזרה
תשובה: כל השמות עבריים ובעלי משמעות טובה. עיסקי בתורה יחד עם בעלך באחד הערבים הקרובים, ובסוף הלימוד חישבו על השם המתאים. יש בזה סיעתא דשמיא מיוחדת. בשעה טובה
שאלה: תפילה כשלעצמה שווה או לא?: פרופסור ליבוביץ טוען שלתפילה כשלעצמה אין שום ערך מלבד עבודות ה והוא טוען שאנשים מתים מסרטן באותם אחוזים כמו אלה שאומרים רפאנו ואלה שלא.ושממוצע תוחלת החיים של אלה שאומרים ותתן לנו חיים ארוכים שווה לאלה שלא אומרים.האם באמת תפילותינו אינם שווה כשלעצמן והם רק נדבך מעבודת ה ותו לא?
תשובה: ומול דבריו אני מציע לקרוא פשוט את התנ"ך ולראות האם תפילה משפיעה  לקרוא את הסידור ולראות האם נקודת המוצא של מנסחי התפילה היא שתפילה משפיעה - ואז להגיע למסקנות מנוגדות לדבריו.
שאלה: פתרון חלום: הרב, שואלת עבור חברה " זהר בת אחותי שנפטרה(בת הגיעה אלי בחלום הראשון- שמה לי תנך מול הפרצוף, פתחה והצביעה על שמות כ"ו, קמתי מהחלום ב4:30 לפנות בוקר. לילה אחרי שוב הגיעה תחילה עמדה בסלון שלי שמה יד על בית החזה שלה ורצתה שאסתכל על בית החזה שלה- לפתע יצא לה אויר סמיך מבית החזה, ענק כזה יצא ונכנס חזרה 3 פעמים. אחר כך אני רואה אותה הולכת בתוך מרחב אינסופי, אחר כך אנחנו בבית חולים נמצאות מול שני חדרים סמוכים- האחד חדר מתים והשני חדר תינוקות, היא שוב הסתכלה עליי שאני רואה מה היא עושה ואז הצביעה לי קודם על חדר המתים ואז על חדר התינוקות, התעוררתי ב4:45 לפנות בוקר." פרטים למקרה שצריך: אני נולדתי ב9.9.75 אני בת 37, וזהר היא אחיינית שלי שנפטרה ב10.10.12 בהיותה בת 8 בלבד ממחלת הסרטן. אשמח לפתרון החלום.
תשובה: אני לא מבין בפתרון חלומות, מה שאני כן יודע שהחלומות הם צהר לתת מודע של האדם. בימינו חלומות שווא ידברו. האם חשבת עליה בימים האחרונים? ההלכה נתנה לנו כלים לנסות ולהתמודד עם חלומות המטרידים אותנו וזאת על ידי תענית חלום- באם זה המקרה ניתן להתענות וניתן לתת צדקה בשווי של אוכל יומי שאוכל האדם. הרב אביע"ד סנדרס
שאלה: לב מלך: לרב! "פלגי מים לב מלך ביד ה " אם זה באמת ככה. ולב של מלך נתון תחת חסותו של מלך העולם. איפה הבחירה החופשית של המלך? ואם מרשיע מה אשמתו? הרי הלב זה הכל. האם מלך המשיח נטול בחירה חופשית.?
תשובה: הרלב"ג אומר על פסוק זה את הדברים הבאים- רק לב המלך ביד ה  מכיון שהשם הוא מנהיג את העם, כל שאר הדברים- גם ההחלטות הפרטיות ולא הלאומיות הם ביד המלך עצמו. הרלב"ג טוען שמכאן למדים את עוצמת הבחירה- שהקב"ה כמעט ולא מתערב לאדם בשיקוליו ומתערב רק בנושאים כללים. אך ניתן לומר יותר מכך- המלך מסמן את המלכות, גם הלב של המלכות שהנה העולם שלנו, ביד השם, השם הוא היוצר והעולם הוא בידיו. אין זה מדבר ומונע כהוא זה את הבחירה של האדם ואת האחריות על גורלו. הרב אביע"ד סנדרס
שאלה: מכירת חמץ: לכבוד הרב! בפסח הייתי בסופרמרקט שמכרו בו את החמץ אך בזמן שהייתי בו נפל הכיסוי שמכסה את אחד המדפים והחמץ עמד גלוי לזמן מה ואחר כך כיסו את זה שוב לאחר פסח אימי קנתה מוצר מהמדף שעמד לא מכוסה ושאלתי היא האם אפשר להשתמש במוצר הזה.
תשובה: אם מכרו את החמץ באותו סופר, אפשר לקנות מאותו מדף. נפילת הכיסוי איננה פוגמת במכירת החמץ.
שאלה: חלום מטריד: כבודו, חלמתי חלום הבוקר שקצת מטריד אותי. חלמתי שישבנו כמה יהודים בשטח שלנו מסביב לשולחן שלפתע הגיע ערבי עם נשק ירה במישהו ואני התקופפתי לכן לא ראיתי במי מדובר ומיד לאחר מכן הפכנו להיות העבודים שלהם, להבדיל כמו בשואה. ברחתי עם עוד מישהי לתוך רכב שיוציא אותנו משם ראיתי שמדובר בערבי שנהג ברכב וברחנו. עברנו דרך מחסן ודילגנו מעל גופה עד שהבחנו בצדיק עם זקן ארוך שקרא לי בשקט, ניגשנו אליו והוא אמר לי ללכת בשביל מסויים להיכנס לחדר ומשם יבוא מישהו לקחת אותנו. נכנסנו לחדר שבו היו עוד כמה יהודים ובאמת הגיע מישהו ולקח אותנו. הלכנו בשביל ארוך עד שהגענו לחומות של הכותל והיה אור גדול, כל המשפחות רצו אלינו חיבקו אותנו והתעוררתי. החלום היה כל כך ברור. אשמח לפירוש, ב.
תשובה: אני לא מבין בפתרון חלומוות- בגדול בימינו חלומות שווא ידברו. האם את חושבת הרבה על נושאים מאין אלה במשך היום? במידה והחלום מטריד עד מאוד ניתן לעשות תענית חלום. הרב אביע"ד סנדרס
שאלה: לגבי נגיעות בבצל: לכבוד הרב! קראתי בעיון את ההלכות לגבי בדיקת הבצל שעלול להיות נגוע. הבעיה היא שתמיד שאני חותכת את ראש הבצל, יש לי התלבטות האם באמת הבצל נגוע או שאני מגזימה. לרוב קורה שמרוב חשש שאולי אני טועה אני שוטפת גלד גלד כפי שפרסמתם שצריך לעשות וזה באמת עבודה קשה וכפולה. אני שמחה לעשות זאת כשצריך אבל נראה לי שלפעמים לא צריך ואני בכ"ז עושה, רק מהחשש. ההתבלטות שלי היא בנוגע לרמת פתיחות הגלדים. אם, למשל, אני חותכת את הראש, כל הגלדים סגורים, אבל הגלד הכי פנימי (האמצע של הבצל) הוא קצת פתוח, האם זה נחשב נגוע פנימית? ואם הגלדים סגורים כולם אבל יש אזור קטן מאוד שבו יש גלד פתוח, אפילו לא בגל העיגול של הגלד אלא רק אזור קטן, זה נחשב נגוע פנימית? כמה פתוחים צריכים להיות הגלדים כדי שזה יחשב כנגוע ושיהיה צורך לפתוח גלד גלד ולשטוף?
תשובה: כל שהוא לא סגור לגמרי לגמרי - יש לפרק ולשטוף.